تاکشان
هر جدیمگ چَکیں داں کہ گْوربامے ءَ
کہ بدن دیگر ءِ
هر شپ ءِ ساهت ءَ
کُل ءِ پیشگاهے ءَ
نندگ ءُ گپ ءُ رَپ
کہ همک مجلس ءَ نند ءُ دیوانے ءَ
آسے روکیں گشئے
پہ تئی وش اتکی ءَ
مرچاں آ موسم ءُ دؤر ءُ باری شت اَنت
کرتگ وهد ءَ وت ءَ پہک ءَ چتو بدل
نوں تئی سردی ءُ ٹنٹیں ساهت کُج اَنت
مرچاں گندگ نہ بنت
هچ وڑا تئی تہا
وهد ءُ باری کُج اَنت
نوں آ دروشم کُج اِنت
نوں آ ساهت کُج اَنت
شپ وتی مہپراں وهدے پیچان بوت
پیرزال ءُ جوان درست پانگ پدا
انچو آس ءِ گْور ءَ
پَتکگ سِیسرک گوں منتگیں روگناں
زاناں آ پیشگیں دؤر ءُ باری شت اَنت
نوں نہ یتکاں دوبر گوں تئی همراهی ءَ
رنگ ءُ دروشم تئی سرجمیں گیدی ءَ انچوشیں
یاکہ ڈیہہ ءَ مئے ؟
بیتیں انچو گمان مرچاں مئے هُلکہاں
زاناں تو پیشگیں آ دسمبر نئے
مہرخان واجو